Μάρια Κατσίνσκα

Η Μάρια Χελένα Κατσίνσκα (πολωνικά: Maria Helena Kaczyńska) (21 Αυγούστου 1942 – 10 Απριλίου 2010) ήταν η πρώτη κυρία της Πολωνίας από το 2005 έως το 2010 ως σύζυγος του Προέδρου Λεχ Κατσίνσκι. Αυτή και ο σύζυγός της έχασαν τη ζωή της στο αεροπορικό δυστύχημα στη ρωσική πόλη Σμολένσκ.

 Πρώιμη και προσωπική ζωή 
Η Κατσίνσκα γεννήθηκε στη Μαχάβα (κοντά στο Καμπίλνικ, τώρα Λευκορωσία). Οι γονείς της ήταν οι Λίντια και Τσέσουαφ Ματσκιέβιτς. Ο πατέρας της πολέμησε στον Πολωνικό Εσωτερικό Στρατό στο Βίλνιους, ενώ ένας θείος της πολέμησε στο Πολωνικό II Σώμα του Στρατηγού Βουαντίσουαφ Άντερς στη Μάχη του Μόντε Κασίνο και ένας άλλος θείος δολοφονήθηκε από το Λαϊκό Κομισαριάτο Εσωτερικών Υποθέσεων (σοβιετική μυστική αστυνομία)Fischer, Benjamin B., "The Katyn Controversy: Stalin's Killing Field ". "Studies in Intelligence", Winter 1999–2000. Retrieved on 10 December 2005. κατά τη Σφαγή του Κάτιν.

Η Κατσίνσκα παρακολούθησε σχολεία πρωτοβάθμιας και δευτεροβάθμιας εκπαίδευσης στη Ράμπκα-Ζντρούι στη νότια Πολωνία. Σπούδασε οικονομικά μεταφορών και εξωτερικό εμπόριο στο Σόποτ στο σημερινό Πανεπιστήμιο του Γκντανσκ. Μετά την αποφοίτησή της το 1966, εργάστηκε στο Ναυτικό Ινστιτούτο στο Γκντανσκ, όπου γνώρισε τον Λεχ Καζίνσκι το 1976. Παντρεύτηκαν το 1978 και απέκτησαν μια κόρη. Εκτός από τη μητρική της πολωνική, η Μάρια Κατσίνσκα μιλούσε τέσσερις γλώσσες, αγγλικά, γαλλικά και ικανοποιητικά ισπανικά και ρωσικά.

 Θάνατος 

μικρογραφία|H κηδεία του Προέδρου Λεχ Κατσίνσκι και της συζύγου του Μάρια Κατσίνσκα, στον Καθεδρικό Ναό της Κρακοβίας.
Στις 10 Απριλίου 2010, στις 10:41 Ώρα Μόσχας (06:41 UTC), η Μάρια Κατσίνσκα και ο σύζυγός της, ο Πολωνός Πρόεδρος Λεχ Κατσίνσκι, σκοτώθηκαν όταν το Tupolev Tu-154 της Πολωνικής Πολεμικής Αεροπορίας συνετρίβη ενώ προσπαθούσε να προσγειωθεί στο Αεροδρόμιο Βόρειου Σμολένσκ στη ρωσική πόλη Σμολένσκ. Και οι 89 επιβάτες και τα 7 μέλη του πληρώματος σκοτώθηκαν. Οι Κατσίνσκι ταξίδευαν μαζί με πολλά ανώτερα κυβερνητικά στελέχη σε ένα ταξίδι για τον εορτασμό της 70ης επετείου από τη Σφαγή του Κάτιν του Β΄ Παγκοσμίου Πολέμου, όπου χιλιάδες Πολωνοί στρατιωτικοί εκτελέστηκαν από το Λαϊκό Κομισαριάτο Εσωτερικών Υποθέσεων.

Ενταφιάστηκε μαζί με τον σύζυγό της στις 18 Απριλίου 2010 στον Καθεδρικό Ναό της Κρακοβίας. Το ημερολόγιό της βρέθηκε από την κόρη της μετά τον θάνατό της, προκαλώντας το ενδιαφέρον πολλών εκδοτών που ήθελαν να το αγοράσουν και να το κυκλοφορήσουν. Ωστόσο, η Μάρτα Κατσίνσκα-Ντουμπιενιέτσκα είπε ότι το ημερολόγιο ήταν πολύ πολύτιμο για να το πουλήσει και εξήγησε επίσης ότι δεν ήταν πιθανό να αποκαλύψει το περιεχόμενό του.

 Τιμές και βραβεία 
 Μεγαλόσταυρος του Τάγματος της Αναγέννησης της Πολωνίας (16 Απριλίου 2010, μετά θάνατον)
 Μεγαλόσταυρος του Τάγματος του Βιτάουτας του Μέγα (15 Απριλίου 2009, Λιθουανία)
 Xirka Ġieħ ir-Repubblika (26 Ιανουαρίου 2009, Μάλτα)
 Μεγαλόσταυρος του Τάγματος του Πρίγκιπα Ερρίκου (1 Σεπτεμβρίου 2008, Πορτογαλία)
 Γυναικείος Μεγαλόσταυρος του Τάγματος προ μερίτο Μελιτένσι (14 Μαΐου 2007)

 Παραπομπές 

 Εξωτερικοί σύνδεσμοι 
 Επίσημος ιστότοπος της Πρώτης Κυρίας της Πολωνίας 
 Επίσημη βιογραφία της Μάρια Κατσίνσκα (στα αγγλικά)

Κατηγορία:Πρώτες Κυρίες της Πολωνίας
Κατηγορία:Πολωνοί Ρωμαιοκαθολικοί
Κατηγορία:Απόφοιτοι του Πανεπιστημίου του Γκντανσκ
Κατηγορία:Θύματα της αεροπορικής καταστροφής στο Σμολένσκ
Κατηγορία:Ενταφιασμοί στον Καθεδρικό Ναό της Κρακοβίας
Κατηγορία:Μεγαλόσταυροι του Τάγματος της Αναγέννησης της Πολωνίας
Κατηγορία:Μεγαλόσταυροι του Τάγματος του Βιτάουτας του Μέγα
Κατηγορία:Μεγαλόσταυροι του Τάγματος του Πρίγκιπα Ερρίκου